Η θεία μου η χίπισσα

Η θεία μου η χίπισσα είναι μια κινηματογραφική ταινία που γυρίστηκε το 1970 σε σενάριο και σκηνοθεσία Αλέκου Σακελλάριου.

 Υπόθεση 
Η κυρά-Ελένη (Ρένα Βλαχοπούλου), μια καθαρίστρια ξενοδοχείου σπουδάζει την κόρη της στις ΗΠΑ. Καθώς μαθαίνει πως η Κάθριν (Νόρα Βαλσάμη), η κόρη της, έρχεται αιφνιδιαστικά, κανονίζει με τον Στέφανο Κριεζή (Ανδρέας Μπάρκουλης), έναν πλούσιο ένοικο του ξενοδοχείου, να την βοηθήσει να παραστήσει την πλούσια, καθώς η ίδια έχει κρύψει τη φτώχεια της από την Κάθριν, για να μην τη στενοχωρήσει.

Ερχόμενη η Κάθριν με τον χίπη μνηστήρα της Τζόνι (Βασίλης Τσιβιλίκας) και τον Ελληνοαμερικανό επιχειρηματία πατέρα του, Πιτ (Γιάννης Μιχαλόπουλος), απογοητεύεται από τη μητέρα της και το σκάει από την Αθήνα μαζί με τον Τζόνι. Οι δυο νέοι καταλήγουν στα Μάταλα της Κρήτης, που είναι τόπος συνάντησης για τους χίπηδες εκείνη την εποχή. Οι γονείς τους, ανήσυχοι, τους ακολουθούν μέχρι εκεί, ντύνονται και οι ίδιοι χίπηδες για να μπορέσουν να μπουν στο κοινόβιο, αλλά φτάνοντας διαπιστώνουν ότι τα παιδιά τους έχουν χωρίσει.

Πίσω στο ξενοδοχείο, η κυρά-Ελένη αποκαλύπτει την αλήθεια για την οικονομική της κατάσταση στην Κάθριν, η οποία στο μεταξύ τα έχει φτιάξει με τον Στέφανο. Παράλληλα, την κυρά-Ελένη φλερτάρει ο Πιτ. Μόλις εκείνη μαθαίνει ότι έχει κληρονομήσει απρόσμενα μια μεγάλη περιουσία από τον σύζυγό της, δέχεται να γίνει ο γάμος.

 Διανομή 
ΗθοποιόςΡόλοςΡένα Βλαχοπούλουκυρα-ΛένηΑνδρέας ΜπάρκουληςΣτέφανος Κριεζής (φίλος κυρα-Λένης)Νόρα ΒαλσάμηΚατερίνα (Κάθριν, κόρη κυρα-Λένης)Γιάννης ΜιχαλόπουλοςΠιτ (πατέρας Τζόνι)Βασίλης ΤσιβιλίκαςΤζόνιΠόπη Άλβασυνάδελφος και φίλη κυρα-ΛένηςΜαρία Μαρτίκασυνάδελφος και φίλη κυρα-ΛένηςΜαίρη ΣπαθήΝίκος ΠαγκράτηςΝίκος ΑπέργηςΑνθή ΓούναρηΜάρω Γραβλιώτουπαρέα ΣτέφανουΆρια ΞανθοπούλουΊνα Παντελίδου-Ανδεοπούλουπαρέα ΣτέφανουΓιώργος ΚάφκαςΔημήτρης ΛιάγκαςαεροπειρατήςΓιώργος Γρηγορίουταξιτζής στα Μάταλα Θεόδωρος Γκλαβέρηςπαρέα ΣτέφανουΜιχάλης ΜπαλλήςΒασίλης ΜέγαςαεροπειρατήςΑντώνης ΛιώτσηςΓιώργος (ρεσεψιονίστ) Σπύρος Γουριώτης επιβάτης αεροπλάνου

 Παραγωγή και παραλειπόμενα 
Η ταινία κυκλοφόρησε στις κινηματογραφικές αίθουσες στις 23 Νοεμβρίου 1970.  Κόβοντας 481.598 εισιτήρια, κατατάχθηκε στην 3η θέση ανάμεσα σε 87 ταινίες της ίδιας σεζόν.  Κυκλοφόρησε και με τη μορφή ντιβιντί στις 15 Μαρτίου 2006. 

Εκτός από τα Μάταλα, η ταινία περιέχει και εξωτερικά γυρίσματα στη Ρόδο. 

Ο Σακελλάριος είχε διηγηθεί το εξής περιστατικό από τα γυρίσματα, αναφερόμενος στο αυτοσχεδιαστικό ταλέντο της Βλαχοπούλου:«Θυμάμαι είχαμε μια σκηνή που κάνει την καθαρίστρια και επειδή δεν ήθελε να τη δει και να την αναγνωρίσει ο Γιάννης Μιχαλόπουλος, πρέπει να κρυφτεί κάτω από ένα τραπέζι μέχρι να φύγει. Αφού λοιπόν της είπα τι πρέπει να κάνει και πώς πρέπει να κινηθεί, ξεκινήσαμε το γύρισμα. Η Ρένα, κρατώντας τον κουβά στα χέρια, καθώς γυρίζαμε τη σκηνή, βάζει τον κουβά στο κεφάλι, σκοντάφτει, πέφτει κάτω, γλιστράει στα νερά και τέλος πάντων προσπαθούμε όλοι να δούμε που θα τελειώσει όλο αυτό το αυτοσχέδιο πανδαιμόνιο που δημιούργησε. Ο καμεραμάν ρωτάει απορημένος: -Τι να κάνω; Να σταματήσω ή να συνεχίσω να τραβάω; – Τράβα, του κάνω. Η σκηνή τελείωσε μετά από αρκετή ώρα και πραγματικά ήταν ένα αριστούργημα. Δεν πετάξαμε τίποτα από το φιλμ». 

 Παραπομπές 

 Εξωτερικές πηγές 
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ. 177
Η θεία μου η χίπισσα στην Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1970
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα